Signalkuppe

Signalkuppe eller Punta Gnifetti er eit fjell i Monte Rosa-massivet i Wallis-Alpane på grensa mellom Italia og Sveits med ei høgd på 4 554 meter over havet. Fjellet er kalla opp etter «Signalet», ein tind på austryggen. 

Toppen av Signalkuppe vart først nådd av Giovanni Gnifetti, ein sokneprest frå Alagna Valsesia, i lag med J. Farinetti, C. Ferraris, C. Grober, J. og G. Giordiano og guidar den 9. august 1842. 

Den høgastliggande hytta i Europa, Margheritahytta (kalla opp etter den italienske dronninga Margherita av Savoie) ligg på toppen av fjellet. Ho vart bygd i 1890-1893 med støtte frå den italienske krona, og Dronning Margherita opna ho i 1893. Den nye hytta er kledd med kopar for å verne ho mot lynnedslag. 

 Bakgrunnsstoff 
 Signalkuppe på SummitPost
 Bilete frå ein tur til toppen

 Kjelde 

 Dumler, Helmut and Willi P. Burkhardt, The High Mountains of the Alps, London: Diadem, 1994
 Collomb, Robin G., (ed.), Pennine Alps Central, London: Alpine Club, 1975

Kategori:Fjell i Alpane
Kategori:Fjell i Italia
Kategori:Fjell i Sveits
Kategori:Fjell i Aostadalen
Kategori:Fjell i Valais
Kategori:Internasjonale fjell i Europa